
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 172 

5 Σεπτεμβρίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 104 

Οργάνωση και λειτουργία Υπηρεσίας Ασύλου στο Υπουρ¬ 
γείο Δημόσιας Τάξης και Προστασίας του Πολίτη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 5 παρ. 2 του ν. 3907/2011 «Ιδρυση Υπηρεσί¬ 
ας Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδηγίας 
2008/115/ΕΚ «σχετικά με τους κοινούς κανόνες και διαδικασίες 
στα κράτη - μέλη για την επιστροφή των παρανόμως διαμενό- 
ντων υπηκόων τρίτων χωρών» και λοιπές διατάξεις» (Α' 7). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε με 
το άρθρο πρώτο του π.δ. 63/2005 (Α' 98). 

3. Το π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141) και το 
π.δ. 86/2012 «Διορισμός Υπουργών, Αναπληρωτών Υπουργών 
και Υφυπουργών» (Α' 141). 

4. Τις διατάξεις της υπ’ αριθμ. Υ48 από 9-7-2012 απόφασης 
του Πρωθυπουργού «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα» (Β' 2105). 

5. Το γεγονός ότι από τις διατάξεις του παρόντος δια¬ 
τάγματος προκαλείται σε βάρος του κρατικού προϋπολο¬ 
γισμού, πρόσθετη (πέραν εκείνης που είχε εκτιμηθεί στην 
υπ' αριθμ. 223/9/2010 έκθεση του ΓΛΚ κατά την επεξεργασία 
του ν. 3907/2011) ετήσια δαπάνη ύψους 12.100,00 ΕΥΡΩ περί¬ 
που, για το έτος 2012 και καθένα από τα επόμενα έτη. Οι εν 
λόγω δαπάνες θα αντιμετωπισθούν από τις πιστώσεις που θα 
εγγράφονται για το σκοπό αυτό στον Π/Υ του αντίστοιχου 
έτους του Υπουργείου Δημόσιας Τάξης και Προστασίας του 
Πολίτη Ε.Φ. 43 - 630 «ΥΠΗΡΕΣΙΑ ΑΣΥΛΟΥ», ΚΑ.Ε. ομάδας 0200. 
Οι προκαλούμενες δαπάνες στοιχούν προς τις δεσμεύσεις και 
τους στόχους του εγκριθέντος με το ν. 3985/2011 Μεσοπρόθε¬ 
σμου Πλαισίου Δημοσιονομικής Στρατηγικής 2012 - 2015. 

6. Το υπ’ αριθμ. 2/74224 από 7-11-2011 έγγραφο του Ανα¬ 
πληρωτή Υπουργού Φίλιππου Σαχινίδη. 

7. Τις υπ’ αριθμ. 22/2012, 85/2012 και 128/2012 Γνωμοδοτήσεις 
του Συμβουλίου της Επικράτειας, ύστερα από πρόταση του 
Αναπληρωτή Υπουργού Οικονομικών και των Υπουργών Διοι¬ 
κητικής Μεταρρύθμισης και Ηλεκτρονικής Διακυβέρνησης και 
Δημόσιας Τάξης και Προστασίας του Πολίτη, αποφασίζουμε: 

Άρθρο 1 

Γενικές διατάξεις 

1. Η Υπηρεσία Ασύλου συγκροτείται από την Κεντρική 
Υπηρεσία και τις περιφερειακές υπηρεσίες ασύλου. 


2. Η Κεντρική Υπηρεσία εδρεύει στην Αθήνα και ασκεί τις 
αρμοδιότητές της σε όλη την επικράτεια. 

3. Οι περιφερειακές υπηρεσίες ασύλου περιλαμβάνουν τα 
περιφερειακά γραφεία ασύλου και τα αυτοτελή κλιμάκια ασύ¬ 
λου. Τα αυτοτελή κλιμάκια ασύλου εδρεύουν και λειτουργούν 
σε εγκαταστάσεις κέντρων πρώτης υποδοχής ή συμμετέ¬ 
χουν σε κινητές ή έκτακτες μονάδες πρώτης υποδοχής. Κατ’ 
εξαίρεση αυτοτελή κλιμάκια ασύλου δύνανται να ιδρύονται 
προσωρινά σε χώρους εκτός των παραπάνω εγκαταστάσεων 
πρώτης υποδοχής, με απόφαση του Διευθυντή της Κεντρικής 
Υπηρεσίας Ασύλου για την αντιμετώπιση εκτάκτων αναγκών 
που συνδέονται με την αποστολή της Υπηρεσίας. 

4. Για την κάλυψη των αναγκών λειτουργίας της η Υπηρε¬ 
σία Ασύλου μπορεί να εξυπηρετείται από τα πληροφοριακά 
συστήματα της Ελληνικής Αστυνομίας. 

ΚΕΦΑΛΑΙΟ Α' 

ΚΕΝΤΡΙΚΗ ΥΠΗΡΕΣΙΑ ΑΣΥΛΟΥ 
Άρθρο 2 
Αποστολή 

1. Η Κεντρική Υπηρεσία Ασύλου έχει ως αποστολή τον 
σχεδίασμά και λήψη όλων των απαραιτήτων μέτρων σε 
εποπτικό, συντονιστικό και υποστηρικτικό επίπεδο, προ- 
κειμένου να εκπληρωθεί η αποστολή της Υπηρεσίας Ασύ¬ 
λου, στο πλαίσιο της πολιτικής του Υπουργείου Δημόσιας 
Τάξης και Προστασίας του Πολίτη. Προς τον σκοπό αυτό 
επιπλέον προγραμματίζει, κατευθύνει, εποπτεύει, ελέγχει 
και υποστηρίζει τη λειτουργία και τις δράσεις των περιφε¬ 
ρειακών υπηρεσιών ασύλου, εξασφαλίζοντας τις αναγκαίες 
προϋποθέσεις για την άσκηση των αρμοδιοτήτων τους. 

2. Η Κεντρική Υπηρεσία Ασύλου αποτελεί την προϊστα- 
μένη αρχή των περιφερειακών υπηρεσιών ασύλου. 

Άρθρο 3 

Αρμοδιότητες Κεντρικής Υπηρεσίας Ασύλου 

Ειδικότερα, η Κεντρική Υπηρεσία Ασύλου στο πλαίσιο 
εκπλήρωσης της αποστολής της είναι αρμόδια για: 

α. την υποστήριξη του σχεδιασμού και της χάραξης της 
πολιτικής της χώρας όσον αφορά τη χορήγηση ασύλου ή 
άλλων μορφών διεθνούς προστασίας καθώς και την παρα¬ 
κολούθηση και αξιολόγηση της υλοποίησης αυτής, 

β. τη συγκέντρωση και αξιολόγηση πληροφοριών σχετικά 
με την οικονομική, κοινωνική και πολιτική κατάσταση που 
επικρατεί στις χώρες προέλευσης των αιτούντων διεθνή 
προστασία και τη διαρκή παρακολούθηση των εξελίξεων 
στις χώρες αυτές, σε συνεργασία με αρμόδιες για το σκοπό 
αυτό άλλες ελληνικές αρχές ή αρχές της αλλοδαπής, ιδίως 
στο πλαίσιο διεθνών συμφωνιών, 

γ. την προετοιμασία νομοθετικών κειμένων και διοικητι¬ 
κών πράξεων σε θέματα αρμοδιότητας της, 
δ. τη συνεργασία με κρατικούς φορείς, ανεξάρτητες αρ¬ 
χές και μη κυβερνητικές οργανώσεις, την Ευρωπαϊκή Ένωση 
και διεθνείς οργανισμούς, για την αποτελεσματικότερη 
εκπλήρωση της αποστολής της και 
ε. την παροχή της αναγκαίας διοικητικής υποστήριξης 
στην Αρχή Προσφυγών. 

Άρθρο 4 

Διάρθρωση Κεντρικής Υπηρεσίας Ασύλου 

Η Κεντρική Υπηρεσία Ασύλου αποτελεί ενιαία Υπηρεσία 
και διαρθρώνεται στα ακόλουθα Τμήματα: 
α. Τμήμα Στρατηγικού Σχεδιασμού και ΝομοθετικούΈργου. 
β. Τμήμα Συντονισμού. 

γ. Τμήμα Ανθρώπινου Δυναμικού και Διασφάλισης Ποι¬ 
ότητας. 

δ. Τμήμα Διεθνούς Συνεργασίας και Τεκμηρίωσης, 
ε. Τμήμα Διοικητικής Υποστήριξης, 
στ. Τμήμα Οικονομικών. 

Άρθρο 5 

Τμήμα Στρατηγικού Σχεδιασμού 
και ΝομοθετικούΈργου 

Το Τμήμα Στρατηγικού Σχεδιασμού και ΝομοθετικούΈρ- 
γου έχει τις ακόλουθες αρμοδιότητες: 

α. συγκεντρώνει, μελετά και αξιολογεί όλα τα απαραίτητα 
στοιχεία και προτάσεις για την υποστήριξη του σχεδιασμού 
και της χάραξης της ασκούμενης πολιτικής της χώρας, ανα¬ 
φορικά με τη χορήγηση ασύλου ή άλλων μορφών διεθνούς 
προστασίας, καθώς και τη συνεχή βελτίωση αυτής, 
β. προετοιμάζει και καταρτίζει όλες τις απαραίτητες νο¬ 
μοθετικές και διοικητικές πράξεις για την υλοποίηση της 
ως άνω πολιτικής. 

Άρθρο 6 

Τμήμα Συντονισμού 

Το Τμήμα Συντονισμού έχει τις ακόλουθες αρμοδιότητες: 
α. συντονίζει τις ενέργειες των περιφερειακών υπηρεσι¬ 
ών ασύλου, μεριμνά για την επικοινωνία και συνεργασία 
με την Υπηρεσία Πρώτης Υποδοχής, άλλες συναρμόδιες 
υπηρεσίες του Δημοσίου, ανεξάρτητες αρχές και φορείς 
της κοινωνίας των πολιτών. Προς τούτο, καταρτίζει, τηρεί 
και ενημερώνει καταλόγους πιστοποιημένων φορέων της 
κοινωνίας των πολιτών για τους σκοπούς του άρθρου 2 
παρ. 7 του ν. 3907/2011, 

β. παρακολουθεί την υλοποίηση της πολιτικής ασύλου της 
χώρας, από τα αρμόδια όργανα της Υπηρεσίας Ασύλου και 
τους συναρμόδιους φορείς και αρχές, συντάσσοντας προς 
τούτο σχετικές εκθέσεις προς τον Υπουργό Δημόσιας Τάξης 
και Προστασίας του Πολίτη και την Διϋπουργική Επιτροπή 
Μεταναστευτικής Πολιτικής και Κοινωνικής Ένταξης, 
γ. εφοδιάζει τους αιτούντες διεθνή προστασία καθώς και 
τους δικαιούχους διεθνούς προστασίας με τα προβλεπό- 
μενα ταξιδιωτικά έγγραφα, 

δ. αποφαίνεται επί των αιτήσεων οικογενειακής επανέ¬ 
νωσης προσφύγων. 

Άρθρο 7 

Τμήμα Ανθρώπινου Δυναμικού 
και Διασφάλισης Ποιότητας 

Το Τμήμα Ανθρώπινου Δυναμικού και Διασφάλισης Ποι¬ 
ότητας έχει τις ακόλουθες αρμοδιότητες: 

α. χειρίζεται τα θέματα διορισμού, εντάξεων, μετατάξεων, 
διαθεσιμοτήτων, προσόντων, αξιολόγησης, προαγωγών, αδειών, 
ασθενειών, ηθικών αμοιβών, πειθαρχικών υποθέσεων, απολύσε¬ 
ων, μεταθέσεων, αποσπάσεων και κάθε άλλο θέμα που αφορά 
το προσωπικό της Υπηρεσίας Ασύλου και μεριμνά για την έκ¬ 
δοση των σχετικών διοικητικών πράξεων, 


β. μεριμνά για την οργάνωση της εκπαίδευσης, μετεκπαίδευ¬ 
σης και διαρκούς επιμόρφωσης του ως άνω προσωπικού, 
γ. μεριμνά για τη διασφάλιση της ποιότητας των παρε¬ 
χόμενων υπηρεσιών από τις υπηρεσίες ασύλου. 

δ. καταρτίζει, τηρεί και ενημερώνει καταλόγους πιστοποι¬ 
ημένων διερμηνέων και διαμεσολαβητών για τους σκοπούς 
του άρθρου 2 παρ. 6 του ν. 3907/2011. 

Άρθρο 8 

Τμήμα Διεθνούς Συνεργασίας και Τεκμηρίωσης 

Το Τμήμα Διεθνούς Συνεργασίας και Τεκμηρίωσης έχει 
τις ακόλουθες αρμοδιότητες: 

α. αναζητά, συλλέγει, αξιολογεί και τηρεί πληροφορίες σχε¬ 
τικά με την πολιτική, κοινωνική και οικονομική κατάσταση στις 
χώρες προέλευσης των αιτούντων διεθνή προστασία. Προς 
τούτο συνεργάζεται με άλλες συναρμόδιες αρχές κρατών 
μελών της ΕυρωπαϊκήςΈνωσης και την Ευρωπαϊκή Υπηρεσία 
Υποστήριξης Ασύλου σύμφωνα με τις ισχύουσες διατάξεις, 
β. δέχεται και διαβιβάζει αιτήματα που αφορούν το χειρισμό 
υποθέσεων διεθνούς προστασίας, μεριμνά για την εφαρμογή 
του κανονισμού 343/2003 του Συμβουλίου της Ε.Ε. ή άλλης 
συναφούς νομοθεσίας και συνεργάζεται με την Υπηρεσία 
Πρώτης Υποδοχής και άλλες συναρμόδιες κρατικές υπηρεσίες 
όσον αφορά στη λήψη, καταχώρηση και τήρηση αρχείων δα¬ 
κτυλικών αποτυπωμάτων των αιτούντων διεθνή προστασία. 

γ. μεριμνά για την εκπροσώπηση της χώρας σε ευρωπαϊκό 
και διεθνές επίπεδο, αναφορικά με τα ως άνω ζητήματα. 

Άρθρο 9 

Τμήμα Διοικητικής Υποστήριξης 

Το Τμήμα Διοικητικής Υποστήριξης έχει τις ακόλουθες 
αρμοδιότητες: 

α. υποστηρίζει γραμματειακά και διακινεί την αλληλο¬ 
γραφία της Κεντρικής Υπηρεσίας Ασύλου, 
β. συλλέγει, επεξεργάζεται και τηρεί στατιστικά δεδομένα 
από τα περιφερειακά γραφεία ασύλου, 
γ. οργανώνει και υποστηρίζει σύστημα μηχανοργάνωσης 
της Υπηρεσίας Ασύλου και μεριμνά για την κατάλληλη δια¬ 
σύνδεσή του με αρχεία τηρούμενα από άλλες υπηρεσίες του 
Υπουργείου Δημόσιας Τάξης και Προστασίας του Πολίτη ή 
άλλων Υπουργείων ή και άλλων αντιστοίχων αρχών κρατών 
μελών Ε.Ε., σύμφωνα με τις ισχύουσες διατάξεις, 
δ. χειρίζεται τα θέματα επικοινωνίας, ενημέρωσης και 
πληροφόρησης του κοινού και δημοσίων σχέσεων και 
ε. παρέχει την αναγκαία διοικητική υποστήριξη στην Αρχή 
Προσφυγών. 

Άρθρο 10 

Τμήμα Οικονομικών 

Το Τμήμα Οικονομικών έχει τις ακόλουθες αρμοδιότητες: 
α. καταρτίζει το σχέδιο του τακτικού προϋπολογισμού 
εξόδων, της Υπηρεσίας Ασύλου, παρακολουθεί τις επιμέρους 
πιστώσεις και την εκτέλεση του προϋπολογισμού αυτού, 
β. διερευνά και συντάσσει σχετικές προτάσεις και υλο¬ 
ποιεί τα ευρωπαϊκά και άλλα προγράμματα χρηματοδό¬ 
τησης που αφορούν τον τομέα της διεθνούς προστασίας 
σε συνεργασία με την Υπηρεσία Διαχείρισης Ευρωπαϊκών 
και Αναπτυξιακών Προγραμμάτων, 
γ. μεριμνά για την κατάρτιση και έγκριση προγράμματος 
προμηθειών της Υπηρεσίας Ασύλου και παρακολουθεί την 
εκτέλεσή του, 

δ. μεριμνά για την στέγαση των υπηρεσιών και τον χει¬ 
ρισμό των δαπανών που αφορούν τη μίσθωση, επισκευή 
και συντήρηση κτιρίων της Υπηρεσίας, 
ε. μεριμνά για τον χειρισμό θεμάτων που αφορούν τις αποδο¬ 
χές, αποζημιώσεις και κάθε είδους αμοιβές του προσωπικού, 
στ. χειρίζεται τα θέματα δημοσίου λογιστικού και δαπανών 
των Υπηρεσιών Ασύλου σύμφωνα με τις ισχύουσες διατάξεις, 

ζ. μεριμνά για το διορισμό των δημοσίων υπολόγων και 
η. κατανέμει, ανακατανέμει και ελέγχει την κίνηση της 
πάγιας προκαταβολής. 

Άρθρο 11 

Οργανικές θέσεις προσωπικού 
Κεντρικής Υπηρεσίας Ασύλου 

Οι οργανικές θέσεις προσωπικού της Κεντρικής Υπηρεσίας 
Ασύλου, κατά κατηγορία και κλάδο, είναι οι ακόλουθες: 
α. 25 θέσεις κατηγορίας ΠΕ Διοικητικού-Οικονομικού 
β. 2 θέσεις κατηγορίας ΠΕ Πληροφορικής 
γ. 2 θέσεις κατηγορίας ΠΕ Επικοινωνίας και ΜΜΕ 
δ. 3 θέσεις κατηγορίας ΤΕ Πληροφορικής 
ε. 10 θέσεις κατηγορίας ΔΕ Διοικητικού -Λογιστικού 
στ. 10 θέσεις ειδικού επιστημονικού προσωπικού. 

ΚΕΦΑΛΑΙΟ Β' 

ΠΕΡΙΦΕΡΕΙΑΚΕΣ ΥΠΗΡΕΣΙΕΣ ΑΣΥΛΟΥ 

Αρθρο 12 

Αποστολή περιφερειακών υπηρεσιών ασύλου 

Τα περιφερειακά γραφεία ασύλου και τα αυτοτελή κλι¬ 
μάκια ασύλου υπάγονται διοικητικά στην Κεντρική Υπη¬ 
ρεσία Ασύλου και έχουν ως αποστολή μέσα στα όρια της 
τοπικής τους δικαιοδοσίας την άσκηση του συνόλου των 
αρμοδιοτήτων τους. 

Άρθρο 13 

Περιφερειακά Γραφεία Ασύλου - Τοπική αρμοδιότητα 

1. Τα περιφερειακά γραφεία ασύλου και η τοπική αρμο- 
διότητά τους έχουν ως εξής: 

α. Περιφερειακό Γ ραφείο Ασύλου Αττικής με τοπική αρμο¬ 
διότητα την εδαφική περιφέρεια των περιφερειών Αττικής, 
Στερεάς Ελλάδας και των περιφερειακών ενοτήτων Νάξου 
(δήμοι Νάξου και Μικρών Κυκλάδων και Αμοργού), Πάρου 
(δήμοι Πάρου και Αντιπάρου), Μήλου (δήμοι Μήλου, Κιμώλου, 
Σερίφου και Σίφνου), Σύρου (δήμος Σύρου - Ερμούπολης), 
Κέας - Κύθνου (δήμοι Κέας και Κύθνου), Τήνου (δήμος Τήνου), 
Μυκόνου (δήμος Μυκόνου), Άνδρου (δήμος Άνδρου) και Θή¬ 
ρας (δήμοι Θήρας, Ιητών, Σίκινου, Φολέγανδρου και Ανάφης) 
της περιφέρειας Νοτίου Αιγαίου. 

β. Περιφερειακό Γ ραφείο Ασύλου Θεσσαλονίκης με τοπι¬ 
κή αρμοδιότητα την εδαφική περιφέρεια των περιφερειών 
Κεντρικής και Δυτικής Μακεδονίας και Ανατολικής Μα¬ 
κεδονίας και Θράκης πλην της περιφερειακής ενότητας 
Έβρου. 

γ. Περιφερειακό Γραφείο Ασύλου Αλεξανδρούπολης με 
τοπική αρμοδιότητα την εδαφική περιφέρεια των δήμων 
Αλεξανδρούπολης, Σουφλίου και Σαμοθράκης της περιφε¬ 
ρειακής ενότητας Έβρου. 

δ. Περιφερειακό Γραφείο Ασύλου Ορεστιάδας με τοπική 
αρμοδιότητα την εδαφική περιφέρεια των δήμων Διδυμοτεί¬ 
χου και Ορεστιάδας της περιφερειακής ενότητας Έβρου. 

ε. Περιφερειακό Γραφείο Ασύλου Ιωαννίνων με τοπική 
αρμοδιότητα την εδαφική περιφέρεια της περιφέρειας 
Ηπείρου και της περιφερειακής ενότητας Κέρκυρας της 
περιφέρειας Ιονίων Νήσων. 

στ. Περιφερειακό Γ ραφείο Ασύλου Βόλου με τοπική αρμοδι¬ 
ότητα την εδαφική περιφέρεια της περιφέρειας Θεσσαλίας. 

ζ. Περιφερειακό Γ ραφείο Ασύλου Πατρών με τοπική αρ¬ 
μοδιότητα την εδαφική περιφέρεια των περιφερειών Δυ¬ 
τικής Ελλάδας, Πελοποννήσου και Ιονίων Νήσων πλην της 
περιφερειακής ενότητας Κέρκυρας. 

η. Περιφερειακό Γ ραφείο Ασύλου Ηρακλείου με τοπική αρμο¬ 
διότητα την εδαφική περιφέρεια της περιφέρειας Κρήτης. 

θ. Περιφερειακό Γ ραφείο Ασύλου Λέσβου με τοπική αρμοδι¬ 
ότητα την εδαφική περιφέρεια των περιφερειακών ενοτήτων 
Λέσβου (δήμος Λέσβου) και Λήμνου (δήμοι Λήμνου και Αγίου 
Ευστρατίου) της περιφέρειας Βορείου Αιγαίου. 


ι. Περιφερειακό Γραφείο Ασύλου Χίου με τοπική αρμοδιό¬ 
τητα την εδαφική περιφέρεια της περιφερειακής ενότητας 
Χίου (δήμοι Χίου, Ψαρών και Οινουσσών) της περιφέρειας 
Βορείου Αιγαίου. 

ια. Περιφερειακό Γ ραφείο Ασύλου Σάμου με τοπική αρ¬ 
μοδιότητα την εδαφική περιφέρεια των περιφερειακών 
ενοτήτων Σάμου (δήμος Σάμου) και Ικαρίας (δήμοι Ικαρίας 
και Φούρνων) της περιφέρειας Βορείου Αιγαίου. 

ιβ. Περιφερειακό Γ ραφείο Ασύλου Λέρου με τοπική αρ¬ 
μοδιότητα την εδαφική περιφέρεια των περιφερειακών 
ενοτήτων Κω (δήμοι Κω και Νισύρου) και Καλύμνου (δήμοι 
Καλυμνίων Αστυπάλαιας, Λειψών, Λέρου, Πάτμου και Αγα- 
θονησίου) της περιφέρειας Νοτίου Αιγαίου. 

ιγ. Περιφερειακό Γ ραφείο Ασύλου Ρόδου με τοπική αρ¬ 
μοδιότητα την εδαφική περιφέρεια των περιφερειακών 
ενοτήτων Ρόδου (δήμοι Ρόδου, Σύμης, Χάλκης, Μεγίστης 
και Τήλου) και Καρπάθου (δήμοι Καρπάθου και Κάσου) της 
περιφέρειας Νοτίου Αιγαίου. 

2. Αν ο αριθμός των αιτημάτων διεθνούς προστασίας 
που υποβάλλονται σε ένα περιφερειακό γραφείο ασύλου 
μέσα σε διάστημα τεσσάρων (4) μηνών παρουσιάζει μείωση 
τουλάχιστον πενήντα τοις εκατό (50%) σε σχέση με το 
προηγούμενο τετράμηνο, η λειτουργία του περιφερειακού 
αυτού γραφείου μπορεί να αναστέλλεται με απόφαση του 
Υπουργού Δημόσιας Τάξης και Προστασίας του Πολίτη. 

3. Σε περίπτωση μη έναρξης ή αναστολής λειτουργίας πε¬ 
ριφερειακού γραφείου ασύλου οι αρμοδιότητές του ασκού¬ 
νται από το πλησιέστερο περιφερειακό γραφείο ασύλου 
ύστερα από απόφαση του Υπουργού Δημόσιας Τάξης και 
Προστασίας του Πολίτη. 

Αρθρο 14 

Αρμοδιότητες περιφερειακών υπηρεσιών ασύλου 

Τα περιφερειακά γραφεία ασύλου και τα αυτοτελή κλι¬ 
μάκια ασύλου έχουν ως αποστολή, μέσα στα όρια της 
τοπικής τους δικαιοδοσίας την εφαρμογή της νομοθεσίας 
περί διεθνούς προστασίας και ειδικότερα: 

α. την παραλαβή και εξέταση των αιτημάτων διεθνούς 
προστασίας, 

β. την ενημέρωση των αιτούντων διεθνή προστασία όσον 
αφορά τη διαδικασία εξέτασης των αιτημάτων, καθώς και 
τα δικαιώματα και τις υποχρεώσεις τους, 
γ. τον εφοδιασμό των αιτούντων διεθνή προστασία αλ¬ 
λοδαπών καθώς και των δικαιούχων διεθνούς προστασίας 
με τα προβλεπόμενα νομιμοποιητικά έγγραφα, 
δ. τη διευκόλυνση των αιτούντων σε ότι αφορά τις συνθήκες 
υποδοχής σε συνεργασία με άλλους συναρμόδιους φορείς. 

Αρθρο 15 

Οργανικές θέσεις προσωπικού 
περιφερειακών υπηρεσιών ασύλου 

Οι οργανικές θέσεις προσωπικού των περιφερειακών υπηρε¬ 
σιών ασύλου, κατά κατηγορία και κλάδο, είναι οι ακόλουθες: 
α. 90 θέσεις ειδικού επιστημονικού προσωπικού 
β. 90 θέσεις κατηγορίας ΔΕ Διοικητικού- Λογιστικού. 

ΚΕΦΑΛΑΙΟ ν' 

ΑΝΤΙΣΤΟΙΧΙΑ ΥΠΗΡΕΣΙΩΝ - ΠΡΟΪΣΤΑΜΕΝΟΙ 

Άρθρο 16 

Αντιστοιχία υπηρεσιών - Προϊστάμενοι 

1. Τα Τμήματα της Κεντρικής Υπηρεσίας Ασύλου είναι 
ισότιμα μεταξύ τους. 

2. Τα περιφερειακά γραφεία ασύλου λειτουργούν σε επί¬ 
πεδο τμήματος και είναι ισότιμα μεταξύ τους. 

3. Με απόφαση του Διευθυντή μπορεί να γίνεται προσωρι¬ 
νή ανάθεση καθηκόντων προϊσταμένου στα τμήματα της Κε¬ 
ντρικής Υπηρεσίας Ασύλου και στα περιφερειακά γραφεία ή 
κλιμάκια ασύλου κατόπιν επιλογής από υπαλλήλους των, ως 
άνω, υπηρεσιών που διαθέτουν τα κατά νόμο προσόντα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΕΦΑΛΑΙΟ Δ' 

ΣΤΕΛΕΧΩΣΗ ΥΠΗΡΕΣΙΩΝ 

Άρθρο 17 

Προέλευση προσωπικού 

Οι υπηρεσίες ασύλου στελεχώνονται από δημοσίους πολι¬ 
τικούς υπαλλήλους, οι οποίοι μετατάσσονται, μεταφέρονται 
ή αποσπώνται από υπηρεσίες του δημοσίου, του ευρύτερου 
δημοσίου τομέα (άρθρο 2, ν. 3861/2010, Α' 112) ή ν.π.δ.δ. ή από 
πρόσωπα που προσλαμβάνονται ως μόνιμοι ή με σύμβαση 
εργασίας αορίστου χρόνου, εφόσον πρόκειται για την κά¬ 
λυψη θέσεων ειδικού επιστημονικού προσωπικού, σύμφωνα 
με τις ισχύουσες διατάξεις (άρθρο 2 παρ. 2 ν. 3907/2011). 

ΚΕΦΑΛΑΙΟ Ε' 

ΑΡΜΟΔΙΟΤΗΤΕΣ ΟΡΓΑΝΩΝ 

Αρθρο 18 

Διευθυντής Υπηρεσίας Ασύλου 

Ο Διευθυντής της Υπηρεσίας Ασύλου διευθύνει την Υπη¬ 
ρεσία και ιδίως: 

α. εποπτεύει, συντονίζει και ελέγχει το έργο των υπη¬ 
ρεσιών που τη συγκροτούν, για την εκπλήρωση της απο¬ 
στολής της, 

β. παρέχει κατευθύνσεις στις ως άνω υπηρεσίες και θέτει 
επιμέρους στόχους προς υλοποίηση, 
γ. παρακολουθεί την εφαρμογή από τις ως άνω υπηρεσίες 
των μέτρων, μεθόδων και διαδικασιών που προβλέπονται από 
τις ισχύουσες διατάξεις και τις διαταγές της Υπηρεσίας, 
δ. αξιολογεί τα αποτελέσματα της δράσης των ως άνω 
υπηρεσιών και την επίτευξη των στόχων, 
ε. παρακολουθεί την πορεία της μεταναστευτικής ροής 
σε ό,τι αφορά στην αποστολή της Υπηρεσίας Ασύλου και 
λαμβάνει ή προτείνει τα αναγκαία μέτρα, 
στ. παρακολουθεί την επαγγελματική επάρκεια, τα προ¬ 
σόντα και την απόδοση του προσωπικού της Κεντρικής και 
των περιφερειακών υπηρεσιών, 
ζ. συνεργάζεται με τις λοιπές υπηρεσίες του Υπουργείου 
Δημόσιας Τάξης και Προστασίας του Πολίτη καθώς και με τις 
δικαστικές, στρατιωτικές και άλλες δημόσιες αρχές, φορείς 
και υπηρεσίες μέσα στο πλαίσιο των αρμοδιοτήτων του, 
η. αναθέτει επιμέρους αρμοδιότητες περιφερειακού γραφεί¬ 
ου ασύλου σε φορείς της κοινωνίας των πολιτών, ύστερα από 
πρόταση του προϊσταμένου του περιφερειακού γραφείου ασύ¬ 
λου σύμφωνα με την παρ. 7 του άρθρου 2 του ν. 3907/2011, 
θ. εκτελεί κάθε άλλη αρμοδιότητα που ανατίθεται σε 
αυτόν από τις διατάξεις που αφορούν την λειτουργία και 
την αποστολή της Υπηρεσίας. 

Αρθρο 19 

Προϊστάμενοι Τμημάτων Κεντρικής Υπηρεσίας Ασύλου 

Οι προϊστάμενοι των Τμημάτων της Κεντρικής Υπηρεσίας 
Ασύλου είναι άμεσοι βοηθοί του Διευθυντή της Υπηρεσίας 
Ασύλου. Ειδικότερα: 

α. διευθύνουν την εκτέλεση των εργασιών του Τμήματός 
τους και προγραμματίζουν, οργανώνουν και ελέγχουν τις 
εργασίες του προσωπικού τους, ευθυνόμενοι για την απο¬ 
τελεσματική εκτέλεση των αρμοδιοτήτων και καθηκόντων 
του Τμήματός τους, 

β. εισηγούνται και προκαλούν τις αποφάσεις του Διευθυ- 
ντού της Υπηρεσίας σε θέματα αρμοδιότητάς τους, 
γ. μεριμνούν για την αρτιότερη κατάρτιση και καλύτερη 
απόδοση του προσωπικού των Τμημάτων τους, 
δ. διατάσσουν την ενέργεια ερευνών, μελετών και εργα¬ 
σιών όπου κατά την κρίση τους απαιτείται, 
ε. προβλέπουν και διαπιστώνουν τις ανάγκες και τα προβλή¬ 
ματα που αφορούν την ειδικότερη αποστολή των υπηρεσιών 
τους και μεριμνούν για την αντιμετώπισή τους, 


στ. είναι υπεύθυνοι για την εκτέλεση των εργασιών των 
Υπηρεσιών για την υλοποίηση των προγραμμάτων και την 
εκπλήρωση της αποστολής τους, 
ζ. επιπλέον ασκούν κάθε άλλη αρμοδιότητα που ανατί¬ 
θεται σε αυτούς από τους νόμους και τους κανονισμούς 
της Υπηρεσίας. 

Άρθρο 20 

Προϊστάμενοι περιφερειακών γραφείων ασύλου 

Οι προϊστάμενοι των περιφερειακών γραφείων ασύλου 
προΐστανται αυτών και ευθύνονται για την αποτελεσματική 
εκπλήρωση της αποστολής τους. Ειδικότερα: 

α. είναι αρμόδιοι για την εποπτεία και τον έλεγχο και την 
αξιολόγηση του προσωπικού τους, καθώς και την κατανομή 
των σχετικών εργασιών τους, 
β. ασκούν κάθε άλλη αρμοδιότητα που ανατίθεται σε 
αυτούς από τις διατάξεις που αφορούν την λειτουργία και 
την αποστολή της Υπηρεσίας τους. 

Αρθρο 21 

Προϊστάμενοι Αυτοτελών Κλιμακίων Ασύλου 

Οι προϊστάμενοι των Αυτοτελών Κλιμακίων Ασύλου προ- 
'ΐστανται αυτών και ευθύνονται για την αποτελεσματική 
εκπλήρωση της αποστολής τους. Ειδικότερα: 

α. είναι αρμόδιοι για την εποπτεία, τον έλεγχο και την 
αξιολόγηση του προσωπικού τους, καθώς και για την κα¬ 
τανομή των εργασιών τους. 

β. ασκούν κάθε άλλη αρμοδιότητα που ανατίθεται σε 
αυτούς από τις διατάξεις που αφορούν τη λειτουργία και 
την αποστολή της Υπηρεσίας τους. 

ΚΕΦΑΛΑΙΟ ΣΤ 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Αρθρο 22 

Καθήκοντα προσωπικού 

1. Το προσωπικό της Υπηρεσίας Ασύλου εκτελεί τις εργασίες 
που προβλέπονται από τους νόμους και τους κανονισμούς της 
Υπηρεσίας ή από ειδικές διατάξεις σύμφωνα με τις αποφάσεις 
και κατευθύνσεις του Διευθυντού της Υπηρεσίας και τις ιδιαί¬ 
τερες οδηγίες των προϊσταμένων τους. 

2. Σε έκτακτες περιπτώσεις και εφόσον ανακύπτει πρόβλημα 
ομαλής λειτουργίας περιφερειακής υπηρεσίας ασύλου λόγω 
έλλειψης προσωπικού ή υποβολής εξαιρετικά μεγάλου αριθμού 
αιτημάτων διεθνούς προστασίας είναι δυνατή η μετακίνηση 
στην υπηρεσία αυτή υπαλλήλων της Κεντρικής Υπηρεσίας ή 
άλλων περιφερειακών υπηρεσιών ασύλου που διαθέτουν σχετική 
εκπαίδευση για τη διεκπεραίωση των υποβληθέντων αιτημάτων, 
μετά από απόφαση του Διευθυντή της Κεντρικής Υπηρεσίας. 

Άρθρο 23 

Εναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του Πολί¬ 
τη αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Σεπτεμβρίου 2012 

